Els nou líders independentistes sortint de les presons definitivament, aquest dimecres\nJunqueras, Forcadell, Romeva, Cuixart, Sànchez, Bassa, Forn, Rull i Turull diuen en sortir que volen seguir treballant per l'autodeterminació i la independència\nRedacció 22/06/2021 - 17.31 Actualitzat 24/06/2021 - 01.15\nEls nou líders independentistes condemnats per sedició per l'organització de l'1-O han sortit aquest dimecres al migdia de la presó després de la concessió dels indults per part del govern espanyol.\nLa primera a sortir, a les 12 del migdia, ha estat Carme Forcadell, que era a la presó de Wad-Ras de Barcelona, i ha estat aclamada per les persones que s'han aplegat per rebre-la.\nAcompanyada, entre d'altres, de la presidenta del Parlament, Laura Borràs, i de l'expresident de la mateixa institució, Roger Torrent, Forcadell ha reclamat que s'acabi la persecució judicial a l'independentisme:\n"Avui és un dia d'alegria, especialment per als que hem sortit de la presó i per a les nostres famílies, però l'alegria no és completa, perquè nosaltres el que volem és la fi de la repressió: que totes les persones represaliades puguin sortir al carrer com nosaltres, lliurement, sense por de res, que els exiliats puguin tornar."\n"Però això d'avui és un pas en aquest camí; és veritat que no és una gran victòria, però és una victòria, perquè no en tingueu cap dubte: si l'independentisme no hagués guanyat elecció rere elecció, si no haguéssim tingut aquestes victòries judicials a Europa, si la gent no s'hagués mobilitzat, avui no seríem aquí."\n"Res s'ha acabat, res comença"\nJust després ha estat l'exconsellera Dolors Bassa, que ha sortit de la presó del Puig de les Basses, i també s'ha adreçat a les persones que han anat a rebre-la:\n"Res s'ha acabat, res comença, tot és una etapa, tanquem una porta amb molt de gust. És un pas endavant, però n'haurem de fer moltes més per aconseguir allò que sempre hem desitjat: l'autodeterminació del nostre poble."\nBassa ha reclamat que es retirin les euroordres, i ha citat el final del poema de Miquel Martí i Pol utilitzat per Pedro Sánchez aquest dilluns, per dir que "tot està per fer, i tot és possible".\nA Lledoners han sortit junts tots els 7 homes indultats de la condemna de sedició dictada pel Suprem, i han exhibit una pancarta amb el lema "Freedom for Catalonia".\nUn cop a fora del recinte penitenciari, i després de ser rebuts per la gent que els esperava, han anat pujant per ordre a un escenari que s'ha muntat en un camp proper.\nEl primer de parlar ha estat el president d'Òmnium, Jordi Cuixart, que ha començat recordant els altres líders independentistes perseguits pel sistema judicial espanyol:\n"El primer dels records en un dia com avui que sigui per al president Carles Puigdemont, per a Toni Comín, Clara Ponsatí, Marta Rovira i Anna Gabriel i tots els altres represaliats. La repressió no ens ha vençut i no ens vencerà, no existeix l'indult que farà callar el poble de Catalunya."\n"No ens han fet callar i no callarem mai. Que ningú s'equivoqui, si avui els presos i preses som fora és perquè a l'Estat no han sigut capaços de mantenir-nos a la presó per la pressió d'Europa i dels catalans i catalanes."\nCuixart ha afegit que l'únic que han perdut a la presó és la por, i ha assegurat que continuaran exercint "cadascun dels drets condemnats pel Tribunal Suprem."\nEl segon a parlar ha estat Jordi Sànchez, que ha assegurat que no es faran enrere ni callaran "a canvi de cap indult":\n"Avui és un gran dia, no només per als 9 que sortim de presó, ni tampoc només per a les nostres famílies. Avui és un gran dia per a aquest país, perquè tot i el que ens han volgut fer sortim units, dempeus per guanyar la llibertat d'aquest país."\nSànchez ha afegit que espera que el Tribunal Europeu de Drets Humans condemni Espanya.\nPer la seva banda, Joaquim Forn ha agraït l'esforç a la gent que els ha acompanyat sovint a l'exterior de la presó:\n"Ha servit de molt, si avui som aquí és perquè vosaltres heu empès. Avui sortim amb unes conviccions inamovibles i seguirem lluitant pel retorn de tots els exiliats i exiliades."\nTambé ha expressat agraïment Josep Rull, i ha assegurat que la reacció de les institucions espanyoles contra els independentistes mostra la seva debilitat:\n"Ens diuen que tenim dret a ser independentistes, però que no tenim dret a aconseguir la independència. Doncs els diem que seguirem lluitant per aconseguir-la i guanyarem."\nI Jordi Turull ha apujat el to, assegurant que el Tribunal Suprem és una excepció en la justícia europea:\n"Demano un aplaudiment als exiliats perquè gràcies a ells s'ha pogut demostrar que a Europa encara hi ha un Guantánamo de la justícia que es diu Tribunal Suprem."\nEn la mateixa línia que els que han parlat abans, Raül Romeva ha assegurat que no s'ha acabat res, i que surten per treballar per "la llibertat, l'amnistia, l'autodeterminació i la república":\n"El 2015 em vaig deixar enredar i vam començar un procés que sabíem que no seria fàcil ni indolor, però estàvem compromesos. El 2015 dèiem "anem a totes", avui seguim en aquest camí."\nL'últim de parlar ha estat Oriol Junqueras, que ha assegurat que la flama del Canigó els il·lumina, i que treballarà "fins al dia de la victòria":\n"Ens comprometem aquí per treballar per tots els represaliats, per totes les persones que són injustament perseguides i per la llibertat d'aquest país. Fins al dia de la victòria continuarem treballant al costat de la gent d'aquest país sense excloure a ningú."\nAl BOE i al Tribunal Suprem\nDesprés de setmanes en què els indults han monopolitzat el debat polític a Catalunya i a Espanya, aquest dilluns el president del govern espanyol Pedro Sánchez els va anunciar a Barcelona.\nEl Consell de Ministres els va aprovar aquest dimarts en una reunió molt llarga i Sánchez va tornar a comparèixer per explicar-ho i reiterar els arguments utilitzats a Barcelona.\nA primera hora d'aquest dimecres, la decisió del govern espanyol s'ha publicat al Butlletí Oficial de l'Estat. Posteriorment, el Suprem ha emès interlocutòries per a cadascun dels nou presos, adreçades a les presons on estaven.\nAquesta és la d'Oriol Junqueras:\nOrdre de llibertat d'Oriol Junqueras del Tribunal Suprem by Moderador Noticies Web on Scribd\nA mig matí les interlocutòries ja havien arribat a les presons, on, en el cas de la de Lledoners, estaven en marxa preparatius per rebre'ls quan sortissin:\nA dos quarts d'onze han arribat a les tres presons catalanes,on estan reclosos els 9 liders independentistes condemnats pel Suprem, les ordres d'excarceració en virtut dels indults aprovats ahir pel govern espanyol pic.twitter.com/3aC2gLGBIN\n maria nuria revetlle (@marianuria2011) June 23, 2021\nIndults amb condicionants\nAquests indults tenen el límit habitual: s'anul·laran si, abans d'un període concret de temps, els indultats són sentenciats a més de 5 anys de presó per un delicte greu.\nEn aquest cas haurien de complir la nova condemna sumada al temps que els quedi ara de la del Suprem per sedició.\nEl període de temps és diferent per a cadascun d'ells: per a Junqueras, Forn, Turull i Rull són 6 anys, 5 per a Sànchez i Cuixart, quatre per a Romeva i Forcadell i 3 per a Bassa.\nEn tot cas, la condemna per inhabilitació no ha estat indultada, de manera que no podran ocupar càrrecs públics ni treballar per a les administracions fins que no la compleixin.\nÉs una inhabilitació que no els impedeix dedicar-se a la política en entitats privades, cosa que no han deixat de fer alguns d'ells, com Junqueras, que és president d'ERC, i Sànchez, que és secretari general de JxCat.\nEls presos de Lledoners, sortint el gener passat, després que se'ls concedís el tercer grau (ACN/Mar Martí)\nMés de tres anys empresonats\nEls que han estat més temps privats de llibertat han estat Jordi Cuixart i Jordi Sànchez: van entrar a la presó el 16 d'octubre del 2017, només 15 dies després del referèndum de l'1-O.\nDues setmanes després, el 2 de novembre, hi van entrar Oriol Junqueras i Joaquim Forn, i s'hi han estat des de llavors, tret dels permisos que han tingut un cop condemnats.\nAquell dia també van entrar a la presó Raül Romeva, Jordi Turull, Josep Rull, Dolors Bassa, Carles Mundó, Meritxell Borràs i Santi Vila.\nAquest va passar-hi només 1 dia, i un mes després, el 4 desembre, a pocs dies de les eleccions del 21D convocades per Mariano Rajoy, en va sortir la resta.\nEl 23 de març del 2018 Romeva, Turull, Rull i Bassa van tornar-hi a entrar i ja no en van sortir, acompanyats de Carme Forcadell, que fins llavors només havia passat una nit a la presó, la del 9 de novembre.\nAquest ingrés a la presó, decidit pel jutge Pablo Llarena, va frustrar la investidura de Jordi Turull com a president de la Generalitat.\nL'estada a la presó i l'activitat política\nEls dotze acusats en el judici del procés, en la primera vista que es va celebrar al Suprem (ACN)\nTots han estat amb privació de llibertat a presons catalanes i també de Madrid, fins a la sentència del Suprem que els va condemnar, i que es va fer pública l'octubre del 2019.\nAl llarg d'aquests més de 1.000 dies alguns presos han viscut situacions personals excepcionals: Cuixart va tenir un fill i a Forn i a Turull se'ls han mort la mare i el pare respectivament.\nMés habitual ha estat l'activitat política quan eren en presó preventiva: el 21D del 2017 Junqueras, Forcadell, Bassa i Romeva van ser escollits diputats al Parlament per ERC.\nTambé Rull, Turull i Forn van tornar a ser parlamentaris, juntament amb Jordi Sànchez, tots en les llistes de Junts per Catalunya.\nJosep Rull, Jordi Turull i Jordi Sànchez, al Congrés, després de ser escollits diputats en les eleccions de l'abril del 2019 (ACN/Javier Barbancho)\nI la primavera del 2019, mentre es feia el judici al Suprem, Oriol Junqueras per ERC i Sànchez, Rull i Turull per JxCat es van convertir en diputats al Congrés, i Romeva en senador per ERC.\nUn mes més tard Junqueras va ser escollit eurodiputat juntament amb Carles Puigdemont, i Forn regidor de l'Ajuntament de Barcelona, però la inhabilitació fixada per la condemna ha impedit que ho puguin tornar a fer.\nRecursos del PP, Cs i Vox\nEl PP, Ciutadans i Vox han anunciat que recorreran l'indult aprovat al Consell de Ministres. La llei marca que cal ser "part perjudicada" o acreditar un "interès legítim" per poder presentar un recurs contra un indult. Alguns juristes qüestionen que les tres formacions de dretes puguin fer-ho.\nNo hi ha un termini fixat per llei per a la presentació del recurs, tot i que fonts judicials el situen en dos mesos. En cas que hi hagi recursos, els hauria de resoldre el Tribunal Suprem, però ho faria la sala tercera, la contenciosa administrativa, i no la que va condemnar els nou indultats, la segona, que presideix Manuel Marchena.\nÉs difícil que el Suprem tombi un indult, perquè només ho pot justificar per defectes de forma o perquè no està ben justificat en els termes de justícia, equitat i utilitat pública. Històricament, l'alt tribunal ha tombat molt pocs indults, el més conegut dels quals, el d'un conductor kamikaze que va matar un jove a l'AP-7.\nIndults Judici procés Procés català Govern empresonat Oriol Junqueras Jordi Turull Raül Romeva Dolors Bassa Joaquim Forn Josep Rull Jordi Sànchez Jordi Cuixart Carme Forcadell\nEls presos, ja indultats, surten de les presons\nLes grans preguntes sobre els indults


Milosevic es queixa per haver sigut "satanitzat" per la premsa i assegura ser víctima d'un "procés polític" | srebrenica\nMilosevic es queixa per haver sigut "satanitzat" per la premsa i assegura ser víctima d'un "procés polític"\nPARIS, 6 (Del corresponsal d''EUROPA PRESS, Javier Gómez Muñoz). L''expresident serbi Slobodan Milosevic, de 63 anys, considera que ha sigut "satanitzat per la premsa i els governs occidentals" i que el juí al qual s''enfrontarà des del 31 d''agost en el Tribunal Penal Internacional de l''Haia per a l''exIugoslàvia és un "procés polític".\n"Els jutges han rebut instruccions per part dels Governs occidentals, que han jurat eliminar-me", protesta Milosevic, reclòs en una oficina de la presó de Scheveningen, al nord de l''Haia. L'expresident prepara en estos dies la seua defensa, ja que serà ell mateix el seu propi advocat. Milosevic, en declaracions al diari francés "Le Figaro", confirma que rebutjarà les 63 acusacions que se li imputen.\nDesprés d''un primer discurs de quatre hores, en el qual exposarà lliurement els seus arguments i que serà televisat, com tots els juís del TPII, Milosevic disposarà de 150 sessions per a argumentar tota la seua defensa i cridar els seus testimonis.\n"L'atac a Srebrenica -on van morir 7.000 bosnians musulmans executats després de la presa de la ciutat, suposadament defensada per l''ONU- va ser un immens error estratègic dels serbis de Bòsnia, amb els quals no tenia bones relacions en aquell moment", afirma fredament Milosevic.\nL''exdictador posa la mà en el foc per Ratko Mladic, qui va ordenar les matances de Srebrenica i que està en fuga amb un mandat d''arrest del TPI: "No crec que poguera ordenar alguna cosa semblant, contrari a l''honor militar serbi".\nSlobodan Milosevic afirma que ell va estar sempre "en contra de la guerra civil, on estava clar que no hi hauria més que perdedors". Respecte a la seua actuació a Kosovo, l''explicació, segons ell, es reduïx que "Kosovo és una província sèrbia confrontada a l''amenaça terrorista de la UCK. La ingerència dels occidentals no era acceptable".


canyó d’aire comprimit | All you need is Biology\nArxiu d'etiquetes: canyó d’aire comprimit\nCATALÀ, CONTINGUTS, MEDI AMBIENT, MEDI AMBIENT MARÍ, RECERCA MARINA\nProspeccions sísmiques marines: què són?\n16/10/2014 Marc Arenas Camps\t3 comentaris\nDes de fa mesos, multitud de diaris i organitzacions i fundacions per a la conservació de la naturalesa parlen sobre les prospeccions sísmiques marines i els seus impactes negatius sobre la vida marina. En l’entrada d’aquesta setmana farem una breu explicació sobre què són i com es duen a terme.\nEls impactes dels hidrocarburs sobre el medi ambient hi són presents ja des del principi, amb l’ús de prospeccions sísmiques que afecten directament als ecosistemes marins, però aquests continuen quan s’instal·len les plataformes i comença la seva perforació i explotació. Malgrat tot això, el govern espanyol, enlloc d’incentivar el desenvolupament de fonts d’energia renovables i sostenibles amb el medi ambient, ha autoritzat fins a 30 noves àrees marines per a l’exploració de jaciments i existeixen uns 12 permisos sol·licitats per autoritzar. En conjunt suposaran uns 115.500 km2 de superfície marina.\nUn cop s’ha seleccionat l’àrea d’interès, segons la geografia i geologia, doncs determinen l’acumulació de petroli o gas dins una roca magatzem; es procedeix amb les prospeccions sísmiques per tal d’estudiar el subsòl marí i la ubicació dels jaciments d’hidrocarburs.\nPer a fer-ho, s’utilitzen mètodes de reflexió, que consisteixen en el següent:\nS’emeten ones acústiques mitjançant uns aparells anomenats canyons d’aire comprimit, els quals emeten les ones acústiques per l’acumulació d’aire a alta pressió al seu interior i la seva posterior expulsió de forma violenta. Cada embarcació pot utilitzar fins a 20 canyons d’aire a la vegada, els quals s’arrosseguen a uns 4-10 metres de profunditat i es disparen cada 6-20 segons.\nLes ones emeses viatgen per la columna d’aigua, penetren al fons marí i són reflectides per les diferents capes subterrànies cap a la superfície.\nUns aparells enregistren les ones retornades, els hidròfons, els quals consisteixen en uns cables d’uns 4 km de longitud que són remolcats per l’embarcació.\nFinalment, gràcies a sistemes de processament, s’analitzen i es representen les senyals sísmiques.\nSi les condicions meteorològiques són bones, les prospeccions sísmiques es realitzen les 24 hores del dia i poden durar des de 2-3 setmanes fins a varis mesos, segons la zona d’interès.\nEl vídeo que hi ha a continuació explica de forma visual com és el procés que es duu a terme durant les prospeccions sísmiques:\nEn entrades posteriors es parlarà dels efectes que tenen aquestes prospeccions en els ecosistemes i vida marina.\ncanyó d'aire comprimitexploració hidrocarburshidròfonhidrocarburs marinsprospeccions sísmiquesprospeccions sísmiques marines


Octubre – 2016 – Compromís per Burjassot\nPromoció econòmica llança una edició més del Carrer d’Ofertes en Halloween\nL’àrea de Promoció Econòmica de l’Ajuntament de Burjassot, dirigida pel regidor Roc Senent, ha impulsat una nova edició de la campanya Carrer d’Ofertes per al pròxim dissabte 29 d’octubre. La iniciativa, que es realitza en col·laboració amb l’Associació de Comerços i…\nCompromís vol que Burjassot participe en el sistema SDDR que impusla el Consell\nDes de Compromís per Burjassot hem presentat una moció per a «donar suport i poder participar el municipi de Burjassot en el sistema SDDR» de recollida selectiva d’envasos que el govern del Botànic vol impulsar. Al text, plantegem que l’Ajuntament trasllade a…\nEl diumenge 23, a per la protecció de La Mola!\nEl pròxim diumenge, dia 23, la plataforma La Mola és nostra ha convocat una nova marxa, en esta ocasió per a reivindicar que La Mola siga un Paratge Natural. Després de l’esperat informe mediambiental, que ha aconseguit paralitzar de moment la implantació…\nDemanem compensacions als llauradors de cítrics davant el canvi d’aranzels de la UE\nCompromís per Burjassot ha presentat una moció per a «defendre els cítrics valencians davant del canvi d’aranzels a la Unió Europea». Al text, Compromís demana a l’Ajuntament que inste al Consell a posar-se en contacte amb la Presidència del Govern…\nEl soterrament de les vies està més prop, gràcies al govern del Botànic\nLa conselleria d’Habitatge, Obres Públiques i Vertebració del Territori ha anunciat la posada en marxa de forma imminent de la licitació de les obres per a finalitzar el soterrament de les vies del metro al seu pas per Burjassot, una…


Acebes s'empara en la legalitat per justificar l'indult a Liaño\nEl ministre recordà el cas Barrionuevo al PSOE en el Congrés\nEfe | 14 desembre 2000\nEl ministre de Justícia, Àngel Acebes, s'emparà ahir en la legalitat i en la Constitució per explicar la concessió de 1.443 indults per part del Govern, entre ells el de Javier Gómez de Liaño, que fou criticat pel grup socialista, que el qualificà d'«agressió a la democràcia». Acebes es va pronunciar així en la Comissió de Justícia i Interior del Congrés dels Diputats, on recordà els criteris generals del Govern per a la concessió dels indults, i afirmà, en referir-se al de Gómez de Liaño, condemnat a 15 anys d'inhabilitació com a jutge, que «no és irreversible recuperar el gaudi» del dret a la feina.\nA més, el ministre, que agraí a la majoria dels grups parlamentaris el seu suport a la legalitat en la concessió dels indults, insistí que la decisió del Govern no constituïa una amnistia o un indult general, i comentà que els 1.443 indults responen a un examen individualitzat. Afirmà que cada poder exerceix les seves competències i destacà el fet que «a l'Executiu li correspon l'exercici del dret de gràcia». En referir-se a la inhabilitació especial, afirmà que «a diferència de la mort, no existeix cap element de caràcter natural que impedeixi un acte jurídic que faci perdre eficàcia, mentre el condemnat conservi la seva vida, al primer acte estatal de privació de l'ocupació o càrrec».\nPer això, conclogué aquesta argumentació assenyalant que «allò que resulta irreversible és el temps que el condemnat ha estat privat de l'exercici del dret corresponent, però no és irreversible recuperar el gaudi del dret». Després de ser demanat pel grup socialista sobre com és possible que un jutge prevaricador recuperi l'instrument de la prevaricació, contestà aquesta qüestió amb un altre interrogant: com és possible que hagin estat concedits quasi 50 indults a batles i regidors entre 1991 i 1996 pel delicte de prevaricació continuada, entre altres.\nTambé es va referir a l'indult que fou concedit en el seu dia a José Barrionuevo i digué que després aquest es dirigí al Ministeri de Treball i que «només bastà una carta seva perquè, complint l'indult que s'havia concedit en els seus termes estrictes, fins i tot es creàs la plaça perquè pogués ocupar-la».


Comprar Pack Set líquid netejador concentrat de\n> Packs auditius>Pack Set líquid netejador concentrat de Hadeo per audiòfons\nPack Set líquid netejador concentrat de Hadeo per audiòfons\nEl Pack auditiu conté:\n1 líquid netejador concentrat.\n1 Recipient de neteja.\n1 pera bufadora.\nLíquid netejador concentrat\nSovint la cera pot obstruir el pas del so, fent que el rendiment dels audiòfons disminueixi. En moltes ocasions l'usuari refereix oscil·lacions en el seu rendiment, la qual cosa es podria solucionar en moltes ocasions amb un manteniment adequat.\nRecomanem abocar part del líquid netejador en una tovalloleta o camussa i procedir a la neteja del component o audiòfon. Evitarem abocar el líquid directament en qualsevol dispositiu que contingui aparells electrònic, a causa que podria danyar part dels seus components.\nEs recomana fer un ús diari, per tal de realitzar un manteniment constant.\nIndicat per a la neteja dels motlles protèsics, tubs fins de silicona i acobladors acústics.\nSepararem el motlle o tub fi del cos de l'audiòfon i el col·locarem dins el recipient amb una pastilla netejadora.\nDissenyada per a la neteja de motlles d'audiòfons retroauriculars. La perilla bufadora serveix per expulsar la humitat o restes de cerumen acumulats en el tub conductor, que poden obstruir el pas del so i deteriorar el rendiment de l'audiòfon.\nPack Set Neteja de Hadeo per audiòfons\nPack auditiu conté:...\nPack Zephyr Assecat per audiònfons i Impla...\nPack Zephyr assecat li...\nPack Set líquid...\nEl Pack auditiu conté: 1 líquid...


per visitar | vaig llegir...\nArchive for the ‘per visitar’ Category\nPosted: 06/09/2011 in per visitar\nEls últims dies de les vacances s’han d’aprofitar!\nÉs per això que avui us parlaré de tot un clàssic, un museu perfecte per a totes les edats: CosmoCaixa.\nAquells de vosaltres que tingueu més de quaranta anys, segurament, recordareu haver visitat l’antic Museu de la Ciència en alguna excursió amb la vostra escola. No ha quedat gaire cosa d’aquell museu poc, o gens, interactiu (malgrat que en aquella època no s’utilitzava gaire el mot).\nL’actual CosmoCaixa està emplaçat al mateix edifici modernista situat a la falda del Tibidabo i encara conserva el pèndol que ens encisava a tots només entrar. Desprès d’haver estat tancat, gairebé cinc anys, s’ha transformat en l’actual museu gràcies sobre tot a qui ha estat el seu director, l’eminent Jorge Wagensberg.\nAquest museu, que l’any 2006 va ser considerat millor museu d’Europa al rebre el premi “European Museum of the Yeard Award”, és apte tant per a infants, que han de satisfer la seva curiositat tocant-ho tot, com per a adults amb diversos interessos.\nDintre del museu trobareu diferents espais com el Mur Geològic, la Sala de la Matèria, el Planetari o el Bosc Inundat. Com és impossible ser breu, i explicar-vos tot el que podeu veure i experimentar al visitar CosmoCaixa, el millor és que visiteu la seva pàgina web.\nEl meu consell és que no deixeu de veure ni el Planetari ni el Bosc Inundat on, quan entres, tens la sensació d’haver travessat una porta màgica que t’ha fet viatjar a un bosc de l’Amazònia: han recreat la humitat, la calor, els sons, la flora i la fauna d’un bosc tropical, on només falten els mosquits!\nUs deixo un vídeo perquè un animeu a visitar aquest fantàstic museu.\nPosted: 02/09/2011 in per visitar\nPer visitar la seu central d’aquest museu us haureu de desplaçar fins a Terrassa, en concret fins a l’antiga fàbrica tèxtil de “VAPOR AYMERICH, AMAT I JOVER” al bell mig de la Rambla d’Egara.\nA dintre d’aquest fantàstic edifici, construït a principis del segle XX per l’arquitecte Lluís Muncunill, el primer que cridarà la vostra atenció serà el sostre: una successió immensa de voltes de maó amb grans obertures orientades cap al Nord, fet que propicia l’entrada d’una gran quantitat de llum natural.\nLa antiga fàbrica tèxtil que s’ubicava en aquest edifici utilitzava el vapor d’aigua com a força per a bellugar les màquines que, de fet, són una de les principals atraccions del museu juntament amb les carboneres i les calderes.\nAltres coses interessants que no us heu de perdre quan visiteu aquest museu són:\n– L’exposició “Homo Faber”, on ens expliquen que bona part de la tècnica que utilitzem avui dia ens arriba dels grecs i dels romans.\n– L’exposició “Enérgeia”, un espai interactiu on ens conduiran pels diferents tipus d’energia.\n– L’espai infantil “Com sóc jo?”, on (encara que sigueu adults) podreu descobrir com funciona el vostre cos i on, mitjançant una col·lecció d’instrumental mèdic, ens introduiran en la tecnologia i la recerca mèdica\n– L’exposició “El transport”, on trobareu una gran mostra de cotxes, camions, motocicletes i avions.\nPer finalitzar em deixo algunes parts del museu perquè investigueu pel vostre compte. Una d’elles és “La terrassa del Sol”, des d’on podreu contemplar la façana fotovoltaica i gaudir d’una mostra d’enginys solars i interactius que us ajudaran a conèixer millor el Sol.\nUn consell abans de marxar: pareu l’orella i escolteu el fantàstic so que emet el carilló que el 1927 pertanyia al Palau de la Generalitat de Catalunya.\nPosted: 17/07/2011 in per visitar\nEl municipi al que visc és al sisè lloc al rànquing de rodatges de pel·lícules i anuncis de Catalunya. No està gens malament, tenint en conte que la imatge que tothom ha tingut sempre del nostre poble era la dels pisos de Sant Cosme i no precisament els nous, sinó aquells que l’escriptor Eduardo Mendoza va utilitzar a la seva novel·la “Sin noticias de Gurb” per donar un exemple de barri decadent i marginal, vaja aquell barri amb façanes mig destrossades i brutes que tothom podia veure quan sortia del antic Aeroport de Barcelona.\nDoncs bé, ara El Prat és diferent! Només fa falta donar un cop d’ull a totes les “celebritats” que han utilitzat els nostres espais naturals, la nostra platja o els nostres parcs urbans per fotografiar-se:\nL’Scarlett Johansson ha vingut a fer l’últim catàleg per a Mango al Prat, en concret a la Casa La Ricarda.\nEl grup “Ojos de Brujo”, ha aprofitat el mirador d’avions que hi ha al camí que porta a la platja per a la promoció del seu últim disc.\nEl passat estiu les nostres platges van ser escenari de la cançó de l’estiu de TV3, no m’estranya que fins i tot hi vingui gent de la resta de l’àrea metropolitana a banyar-s’hi.\nI per si no fos suficient, El Prat ha estat, en part, escenari de pel·lícules com “Anita ja no perd el tren” de Ventura Pons, “El Maquinista” de Brad Anderson, “Las horas del día” de Jaime Rosales, “Tres metros sobre el cielo” de Fernando González Molina, “Red Lights” de Rodrigo Cortés…\nVaja, que tampoc serà tan mal lloc per passar les vacances d’estiu!\nPratencs i no pratencs: Si voleu saber “Què tenim al Prat” no us perdeu aquest parell de vídeos tan divertits\nPosted: 29/06/2011 in per visitar\nLa nova seu del Museu de Ciències Naturals de Barcelona és ara al Museu Blau. Va obrir les seves portes el passat 27 de març al Parc del Fòrum (Plaça Leonardo da Vinci, 4-5) i ocupa una superfície de 9.000 m2 on podeu trobar més de quatre mil peces que fins ara estaven ubicades als antics edificis de Geologia i Zoologia, al parc de la Cuitadella.\nFins ara, visitar a Barcelona el museu de Ciències Naturals volia dir passejar-se per unes instal·lacions arcaiques, gens interactives, boniques però molt avorrides (sobre tot per als nens). Amb la posada en marxa del nou museu comença una nova etapa, una en la què nens i adults es deleixen per anar a visitar un museu on poden trobar un munt d’animals, “pedres” i plantes que se’ls presenta d’una manera molt atractiva.\nSi voleu més informació feu click aquí\nPosted: 17/06/2011 in per visitar\nEn aquest museu trobaràs escultura, pintura, dibuixos, gravats, monedes, fotografies… Tot l’art català des del romànic fins a mitjan segle XX. Mil anys d’art que pots visitar gratis el primer diumenge de cada mes.\nEstà situat al Palau Nacional, un edifici que va ser construït amb motiu de l’Exposició Internacional de 1929 a la muntanya de Montjuïc.\nDe l’interior del museu no et pots perdre la cúpula central: seu en una d’aquelles butaques, relaxat i mira al cel! També estàs obligat a veure la Sala Oval i el Pantocràtor (una pintura mural de Sant Climent de Taüll)\nOrganitzen una pila d’activitats familiars: visites teatralitzades, jocs de pistes, taller d’expressió corporal… Visiteu la pàgina web del meu museu favorit!


El nou nÃºmero de la revista Vicolot-CostaBrava ja es pot llegir online - Vicolot\nHi ha filòsofs i pensadors que ens passen completament desapercebuts i en canvi, d’altres ens toquen ben de prop. Els perquès són, com tantes coses, un misteri. A nosaltres ens agrada aquesta cita d’Alejandro Jodorowski, en la que diu “Quan dubtis en fer o no fer, sempre has de triar el “fer”: si falles, almenys tindràs experiència”. I ens agrada perquè per resoldre la majoria de dubtes que tenim, les persones hem d’actuar. I no podem pas pensar-hi molt, perquè sinó el temps se’ns menja.\nHem arribat ja de ple a l’agost de 2014, i obrim el nostre número 29 amb un reportatge de turisme proper, amb l’Esquirol, camí natural d’entrada al Collsacabra amb incomptables racons d’extraordinària bellesa i llocs d’interès remarcable que conjuguen natura i romànic. Continuarem amb un petit reportatge dedicat al gran “Màgic Món del Tren”, un espectacular museu a Santa Eugènia de Berga que ha de ser ja anotat a les vostres activitats més properes. L’experiència serà inoblidable.\nEn una demostració de que amb les coses ben fetes es pot arribar molt lluny, llegireu el reportatge del Club Patí Manlleu, una entitat amb molta història que ha aconseguit una fita impensable fa uns anys: ascendir a l’Ok Lliga, la màxima categoria de l’hoquei patins. La Capital del Ter, respira hoquei pels quatre costats.\nEls demés reportatges ens portaran a conèixer el Racó d’Escòcia, un restaurant ubicat dins de la colònia tèxtil de Borgonyà i amb una excel·lent relació qualitat-preu, i també Banner Vic, una iniciativa empresarial innovadora consistent a unir les necessitats comunicatives de les empreses amb la mobilitat dels cotxes dels particulars. Emprenedoria amb sentit comú.\nPer acabar, només ens cal desitjar-vos que tingueu un esplèndid mes d’agost i que agafeu forces per un setembre que com és tradició, vindrà carregat d’activitats i també, de la tornada a la rutina. Però de moment no cal pensar-hi!


Radars, #MomentsClau i RallyRACC, els articles més llegits del bloc el mes d'octubre - RACC Bloc\nHome » Cotxe i Moto • Esports » Radars, #MomentsClau i RallyRACC, els articles més llegits del bloc el mes d’octubre\nTags:assistència, conducció, consells, curiositats, emergència, esdeveniments, estalvi, estudis, infraccions, Participa, radars, RallyRACC, senyalització\nPer RACC Blog a Cotxe i MotoEsports\nSembla que la curiositat i la necessitat de resoldre favorablement situacions adverses són les motivacions principals que empenyen els lectors del nostre blog a llegir i compartir els nostres articles. Te n’has perdut algun que t’interessi? Comprova-ho aquí.\nEt perderàs la sortida del RallyRACC a Barcelona? Us convidàvem a la posada de llarg de la competició que va acabar el dia 27 passat. Coneix tot el que ha passat des d’aleshores, aquí.\nPer què has de mantenir el volant quiet si fas aquaplaning. Comença l’època de pluges i val la pena veure aquest vídeo, per si de cas!\nLa grua se m’emporta el cotxe = 10 hores de feina. Consells per pagar el mínim i necessari. Tot el que cal tenir en compte després del xoc inicial.\nSaps com funciona un radar? Una infografia t’ho ensenya tot, tot.\nBenvinguts a la #OficinaVirtual del RACC. Necessites una assistència, realitzar una gestió sobre la teva assegurança, preguntar per un servei RACC o informar-te sobre qualsevol dels nostres productes? Hem obert una finestreta virtual per atendre’t.\nI recorda que, si vols estar al dia de tot allò que publiquem, pots seguir el #RACCBlog per correu electrònic —t’hi pots registrar a http://blog.racc.cat— o a través de les nostres xarxes socials.\n(Posts publicats del 29 de setembre al 29 d’octubre del 2013)


Doctorat en Política, Polítiques i Relacions Internacionals\nLa UAB ofereix un entorn atractiu pels estudiants graduats que vulguin fer la seva tesi doctoral. L’objectiu del Programa de doctorat en Polítiques, política i Relacions Internacionals és preparar als estudiants de doctorat per a que puguin esdevenir recercadors professionals de nivell internacional. Els candidats que acabin amb èxit la seva formació I tesi hauran consolidat habilitats que entenem són transferibles i aplicables en llocs de treball de l’educació superior i en altres feines intensives en coneixement tant en el sector públic com en el privat. A més del coneixement expert I especialitzat en un camp específic, els estudiants de doctorat també assoleixen una valuosa experiència I competència en el disseny de projectes de recerca, en la resolució de problemes metodològics i en habilitats de comunicació I divulgació del coneixement.\nEl programa de doctorat té un perfil netament internacional. Això es pot veure tant per la procedència dels estudiants de doctorat pels seus elevats nivells de mobilitat durant la seva formació i activitats de recerca. El programa de doctorat en Ciència Política ha obtingut la Menció d’Excel·llència que atorga l’ANECA del Ministeri espanyol d’Educació I Ciència.\nPer a obtenir més informació sobre els procediments i requisits d'admissió, podeu consultar les pàgines web del programa de doctorat.\nLast modified on Dimarts, 09 Desembre 2014 11:25


Es reprèn l’ampliació de l’Hospital del Mar : Servei de Premsa\nEs reprèn l’ampliació de l’Hospital del Mar\nTemps estimat de lectura: 9 minuts\nEl centre inicia aquest mes de juny un projecte de transformació física, tecnològica i de funcionament amb la mirada posada en l’any 2030\nAprofitant les oportunitats que brindaran les obres, l’Hospital del Mar emprendrà un ambiciós procés de transformació digital, incorporant tecnologia 5G, quiròfans híbrids, reconeixement facial, intel·ligència artificial i l’internet de les coses, entre altres novetats\nAquesta nova fase ha estat dissenyada tenint en compte les necessitats detectades durant la gestió de l’epidèmia de la COVID-19\nS’instal·laran cobertes vegetals de 2.700 m2 de superfície que permetran reduir la petjada de carboni de l’edifici, plaques fotovoltaiques per generar electricitat per cobrir el consum propi, enllumenat LED d’alt rendimenti es construirà una doble pell a la façana per aprofitar la llum natural\nEl nou edifici tindrà una superfície de 22.500 m2, amb un pressupost total de prop de 150 milions d’euros. El projecte ha estat presentat a les ajudes del fons NextGenerationde la Unió Europea i, a l’espera de la seva resolució, la Generalitat i l’Ajuntament anticipen el finançament necessari per iniciar les obres\nL’Hospital del Mar posa en marxa la seva transformació amb la mirada posada en l’any 2030, amb un ambiciós projecte integral que inclou la realització de les obres de construcció de la segona fase de l’ampliació del centre. Ja s’han iniciat els treballs previs a l’inici de la construcció del nou edifici, que s’aixecarà sobre part de l’actual solar on se situa el centre i que significarà l’enderroc dels antics pavellons, construïts entre 1914 i 1929 i remodelats als anys noranta del segle passat. Es preveu que podrà entrar en servei a mitjans de l’any 2024. Una obra de gran complexitat que obligarà a realitzar un esforç d’organització al conjunt de professionals i que permetrà a l’Hospital del Mar fer un decidit salt endavant per situar-se a l’avantguarda de la transformació digital i aprofitar totes les possibilitats que la tecnologia ofereix per acostar els serveis sanitaris a la ciutadania i convertir-se en un pol de coneixement i d’atracció de talent.\nAquest ambiciós projecteha estat presentat pel conseller de Salut, Josep Maria Argimon, i l’alcaldessa de Barcelona, Ada Colau, en un acte al mateix centre amb el president del Consell Rector del Parc de Salut Mar, Joan Puigdollers, i la gerent del centre, Olga Pané.\nLes obres s’insereixen en un ambiciós projecte per rellançar l’Hospital del Mar amb la vista posada en l’any 2030. Això implica la potenciació de les noves tecnologies, la transformació digital i la seva aplicació a l’entorn hospitalari amb una agosarada aposta consensuada tant amb els mateixos professionals com amb els pacients i les seves famílies, a través de diversos processos de cocreació. Els treballs tenen un pressupost total de 147 milions d’euros, inclosa la posada en marxa del nou edifici, i el projecte pot ser un dels beneficiaris dels fons NextGeneration anunciats per la Unió Europea A l’espera de la resolució d’aquests fons i, per tal de poder començar les obres, la Generalitat de Catalunya i l’Ajuntament de Barcelona han anticipat el finançament necessari pel projecte executiu, que ha costat 2,5 milions d’euros, i per la primera part d’aquesta nova fase de transformació, amb un cost de 11,4 milions d’euros.\nEl nou edifici, que sumarà 22.500 m2, permetrà que l’Hospital del Mar arribi als 83.500 m2 (ara ocupa 61.000 m2 de superfície) i resoldrà alguns dels problemes d’espai actuals. D’aquesta manera, es podran unificar les urgències del centre a la mateixa ubicació. A la vegada, es construiran sis noves plantes d’hospitalització amb les quals el nou l’edifici guanyarà 75 llits. També s’incrementarà el nombre de quiròfans, amb quatre de nous, preparats per atendre intervencions de gran complexitat i un d’ells equipat amb equips de TC (Tomografia Computeritzada) i ressonància magnètica, amb instal·lacions preparades per a les necessitats de la cirurgia robòtica, amb eines de realitat virtual i realitat augmentada per ajudar a la preparació de les cirurgies i per guiar els cirurgians durant les intervencions. També es crearà una àrea de preingrés que estarà directament al bloc quirúrgic per permetre l’arribada i l’acompanyament dels pacients per part de la seva família. Es disposarà de 18 llits a una nova Unitat de Cures Intensives (UCI), ampliant fins a 36 llits la capacitat d’atenció al malalt crític. L’UCI, connectada de forma directa amb el nou bloc quirúrgic i la unitat de reanimació, facilitarà el seguiment i el trasllat dels malalts. El nou edifici disposarà d’un heliport, que permetrà atendre pacients greus susceptibles d’atenció altament especialitzada.\nTot plegat tindrà en compte les conclusions de l’innovador procés de cocreació posat en marxa pel Servei d’Atenció al Ciutadà per definir amb pacients, familiars i professionals com ha de ser el futur hospital, un procés del qual van sorgir més de 300 propostes. En aquest sentit, s’han incorporat banys a les plantes d’hospitalització per als familiars, així com espais de trobada i reunió, amb més intimitat, la substitució de les televisions de les habitacions per tauletes mòbils i canvis al mobiliari per acostar els armariets amb les possessions dels pacients al llit. A la vegada, es crea una nova àrea maternoinfantil, on es disposarà d’habitacions individuals per preservar la intimitat de les famílies i dels nadons. En aquest sentit, les unitats d’hospitalització han estat dissenyades com a illes, a les quals el pacient trobarà tot el que necessita.\nA la vegada, les obres permetran apropar els serveis als veïns dels barris de Ciutat Vella i Sant Martí. El trasllat del Servei d’Oftalmologia, situat ara a l’Hospital de l’Esperança, crearà un veritable institut oftalmològic de 1.000 m2 i acostarà la seva cartera de serveis al territori de referència.\nUna ampliació adaptada a les lliçons de la COVID-19\nL’ampliació de l’Hospital del Mar tindrà en compte les necessitats detectades durant la gestió de la COVID-19. Els despatxos d’arquitectura barcelonins encarregats de la redacció del projecte executiuPinearq i Brullet-De-Lunahan treballat incorporant criteris de flexibilitat i adaptació dels espais, separació de circuits i per garantir la resiliència necessària dels espais que ha posat en relleu la recent crisi sanitària.Durant el pic de l’epidèmia, el centre va ampliar la seva capacitat en prop de 400 llits per fer front a l’increment de pacients atesos per l’epidèmia. Precisament, la COVID-19 ha posat de relleu la necessitat d’ampliar la capacitat d’hospitalització i de cures intensives en un temps molt curt. Un edifici més flexible, amb més capacitat i adaptable per transformar-se en un hospital centrat en el tractament de pacients afectats per una patologia amb alt risc de contagi, com és el nou coronavirus.\nEl nou hospital apostarà per mantenir el contacte amb els pacients a través d’aplicacions mòbils i la potenciació de la videoconsulta, un format que ha tingut una bona acceptació per part de les persones usuaries, que la puntuen amb un vuit sobre deu i que en gairebé dos de cada tres casos asseguren tornarien a visitar-se de forma telemàtica.\nA la vegada, la tecnologia 5G permetrà potenciar les connexions, tant internes com externes amb altres hospitals. També permetrà realitzar cirurgies en directe i controlades a distància amb la participació dels experts més destacats del món i facilitarà la telemedicina i les teleconsultes amb imatge d’alta qualitat en temps real, així com convertir qualsevol habitació en una UCI, amb el control de les dades del pacient des de la Unitat de Cures Intensives. S’utilitzarà un innovador sistema que combinarà aquesta tecnologia amb la gestió de dades i la tecnologia de reconeixement facial per optimitzar el temps de les visites, guiant als pacients i visitants per l’interior de l’hospital i generant avisos de l’ordre d’entrada i els temps d’espera. Això permetrà sincronitzar l’agenda de visites dels pacients amb la seva ubicació a temps real i la xarxa de transport públic per oferir-los el millor itinerari per arribar al centre.\nL’atenció al pacient oncològic també es potencia amb la recent incorporació de dos nous equips de TC (tomografia computada) i d’un nou equip de PET/TAC (tomografia per emissió de positrons) per millorar la capacitat diagnòstica en aquesta patologia.\nTambé s’implementarà tecnologia que permetrà oferir al pacient ingressat una experiència personalitzada a peu de llit, amb tauletes que faran una doble funció. Seran punts d’accés a la informació clínica per als professionals sanitaris i, a la vegada, donaran accés a continguts personalitzats per ajudar al procés de recuperació del malalt, de maneig de la malaltia i per a incrementar la seva autonomia. Altres aspectes incorporats pensant en el benestar de les persones ingressades són la il·luminació circadiària, adaptada als cicles de dia i nit, als punts sense il·luminació natural, així com la domòtica aplicada a les habitacions, fet que permetrà controlar amb la veu aspectes com la il·luminació o la temperatura. El nou edifici també comptarà amb diverses cobertes vegetals i terrasses, destinades a convertir-se en punts de trobada i de relaxació tant dels professionals com dels pacients i familiars.\nLa recerca, concentrada a l’Institut Hospital del Mar d’Investigacions Mèdiques, també serà un dels eixos d’actuació de la institució. Una investigació focalitzada en l’atenció assistencial i en la internacionalització, amb la suma amb institucions de fora de l’Estat. L’aliança amb la Universitat Pompeu Fabra per desenvolupar ja a partir de setembre el nou grau de Medicina a l’Hospital del Mar és una gran oportunitat de creixement pel centre que a més es vincularà al nou clúster de la Ciutadella del Coneixement.\nTambé es robotitzarà el Servei de Farmàcia, fet que facilitarà el control de la medicació, la seva traçabilitat i incrementarà la seguretat dels tractaments. El Servei de Patologia es transformarà i digitalitzarà amb la incorporació de la tecnologia més avançada per potenciar la medicina de precisió. Un procés assistit per eines d’intel·ligència artificial per assolir un diagnòstic integrat morfològic i molecular amb la màxima informació pronòstica de cada pacient.\nPer tot plegat, el futur Hospital del Mar confia a convertir-se en un pol d’atracció de talent, no només sanitari. Un hospital magnètic, on professionals de diferents formacions treballin de costat per aprofitar i desenvolupar les seves potencialitats i les del centre.\nUn hospital mediambientalment sostenible\nLa construcció també tindrà en compte la sostenibilitat i s’apostarà per la reducció dels residus generats, així com l’estalvi energètic i de consums una vegada es posi en servei l’edifici, concebut per ser 100% respectuós amb el medi ambient. S’instal·laran plaques fotovoltaiques a la coberta per generar electricitat per al cobrir el consum propi i es continuarà apostant per la xarxa de distribució d’aigua calenta sanitària i de climatització Districlima, que ja ha assolit un estalvi del 41% en les emissions de CO2 per m2 de l’Hospital del Mar. L’enllumenat LED d’alt rendiment i altres aplicacions per al control de la llum i de la climatització, fins i tot als ascensors, sumat a la construcció d’una doble pell a la façana amb lames de protecció solar, adequades a l’orientació per aprofitar la llum natural i minimitzar l’escalfor, reforçant la ventilació interior creuada amb patis interiors que també donaran accés a les plantes a la llum exterior a tot l’edifici, facilitaran aquests estalvis.\nLes terrasses tindran cobertes vegetals, de 2.700 m2 de superfície, permetran reduir la petjada de carboni de l’edifici en 2.169 tones de CO2 l’any, generant frescor i ombres i evitant l’efecte illa de calor dispersant-la, a banda de la creació de jardins terapèutics per als pacients. També s’aprofitaran les aigües de la pluja i s’utilitzaran materials de construcció de proximitat així com fusta certificada. Tot plegat estarà controlat gràcies a un sistema de sensors que,mitjançantl’internet de les coses, recollirà tota classe de dades sobre consums o contaminació ambiental en temps real.\nEl projecte ha estat dissenyat amb un sistema de modelatge tridimensional i dinàmic dels espais i les instal·lacions (Building InformationModeling, BIM) i s’hi ha introduït una quarta dimensió, per controlar que es respecten els terminis de construcció acordats. A la vegada, es disposarà d’un bessó digital de l’edifici per realitzar-hi simulacions de les diferents solucions aplicades o en estudi.\nLa primera actuació de les obres, d’inici imminent, és la construcció d’una nova zona de vestidors pels professionals, guanyant superfície, que es doblarà fins als 2.000 m2, i permetent la instal·lació de 2.582taquilles, així com noves instal·lacions per als professionals.\nLa construcció de la segona fase del projecte d’ampliació obligarà a executar una tasca d’enginyeria i coordinació d’alt nivell, ja que comporta una primera intervenció d’enderroc de part dels pavellons existents, abans de poder iniciar la nova edificació. Totes aquestes obres conviuran amb l’activitat de l’hospital. Això farà que calgui traslladar part de l’activitat des de la seva ubicació actual i reubicar-la dins el mateix Hospital del Mar o a l’Hospital de l’Esperança i al Centre Fòrum de l’Hospital del Mar.\nFinalitzar el procés d’ampliació\nQuan s’acabi la construcció del segon edifici encara quedarà una última fase d’obres per completar totalment el projecte d’ampliació, que permetrà que l’Hospital del Mar arribi als 103.500 m2 de superfície.El futur Hospital del Mar disposarà de 544 llits d’hospitalització convencional, més de 150 que els actuals, als quals caldrà afegir 14 punts d’hospitalització de neonatologia i 54 de crítics i semicrítcs. També hi haurà 24 quiròfans i s’ampliarà l’espai per alguns serveis de suport, com Anatomia Patològica o Farmàcia. Amb aquestes nous equipaments es pal·liaran, en part, les mancances que afecten el centre, que en aquests moments és el que disposa de menys llits d’aguts per cada 10.000 persones entre els grans centres de Barcelona (14 llits per cada 10.000 persones, davant els 20 de mitjana a Barcelona), tot i atendre el 19% de la població de la ciutat (més de 320.000 persones).\nEn aquest enllaç es pot descarregar un vídeo sobre les obres d’ampliació: https://we.tl/t-KV9XRbuqOe\nEn aquest enllaç es poden descarregar fotos de l’ampliació https://we.tl/t-SCvNsBhQgu\nMés informació a https://hospitaldelmar.linkemann.net/ca/futur/\nHospital del Mar/


[06/2019] Document Controller o l'arxiver/a a l'empresa - arxivers\n[06/2019] Document Controller o l’arxiver/a a l’empresa\nFormació continuada 2019\nEl contingut d’aquest curs està enfocat a professionals de la documentació que vulguin adquirir uns coneixements bàsics en relació a la gestió documental en l’entorn dels projectes industrials.\nConèixer la professió del Document Controller i tenir una visió de la gestió documental industrial i la seva evolució cap a noves metodologies de gestió de la informació i de projectes, com la metodologia BIM.\nProyectos de plantas industriales y su entorno empresarial\nDocument Controllers e implantación de SGD\nGestión de Riesgos e introducción a la metodología BIM\nHa trabajando en grandes proyectos industriales como Plantas Termosolares, Ciclos Combinados, Plantas de Biomasa o de Oil & Gas en varios países del mundo como EEUU, México, Marruecos, Sudáfrica, Noruega o España.\nDurada: 20 hores (virtual)\nPreu: 90€ (120 € no socis). Socis aturats 50%\nData i lloc: Aula Virtual. 3-14 juny (Moodle) i 3 i 13 juny (Webex)\nDates d’inscripció: Fins el 31 de maig\nFitxa completa del curs: F18_06_Fitxa de programació de curs_062019


Articles - Pàgina 4 - Federació de Lleida\nDiumenge, 3.11.2019 00:30h\nInés Granollers: ‘El procés d’independència de Catalunya és ja inevitable i totalment imparable perquè no hi ha cap altre projecte polític viable i alternatiu per al nostre país’\nTots els candidats i candidates de la coalició electoral Esquerra Republicana de Catalunya – Sobiranistes s’han desplaçat, aquest matí, al pla de la presó de Lledoners per assistir al seu acte central nacional de campanya coincidint amb el segon any d’empresonament del president de la formació política republicana i vicepresident del govern, Oriol Junqueras, i del conseller Quim Forn. Posteriorment, a la tarda han continuat amb la dinàmica habitual d’actes de campanya entre els quals ha destacat el que s’ha dut a terme a Cervera amb la presencia de les candidates al Congrés Inés Granollers i Mercè Carulla i el candidat a senador Xavier Castellana. Granollers s’ha mostrat convençuda de que un partit polític ha de buscar la millor opció pel conjunt de la societat i si pot, executar-la, alhora que s’ha mostrar taxativa a l’afirmar que ‘hi ha qui ens demana que responguem amb un NO a tot; però si anem en aquesta direcció, té algun sentit promoure el sit and talk? Per parlar hem de estar oberts, escoltar i tenir clar el nostre objectiu; aquell objectiu que recordeu que des d’Esquerra Republicana fa 88 anys que tenim molt clar’. Per la republicana, aquesta nova convocatòria d’eleccions només respon a l’absoluta incapacitat de l’estat espanyol de negociar, ‘perquè només apliquen la repressió com a resposta a les demandes democràtiques i es neguen a reconèixer que sinó se soluciona el problema de Catalunya per la via del diàleg, la governabilitat a Espanya queda impossibilitada’. El fet que l’estat espanyol es negui a reconèixer que a Catalunya hi hi ha un problema és contradictori, segons Granollers, amb que ‘la classe política espanyola es passi tot el dia parlant únicament de Catalunya, mentre nosaltres ja fa massa temps que estem esperant davant d’una cadira buida en la que saben que, més tard o més d’hora s’hauran d’asseure’. ‘El procés d’independència és inevitable i totalment imparable, no és només un desig, és una necessitat perquè aquest país se’n pugui sortir, perquè no hi ha cap altre projecte polític viable i alternatiu per al nostre país.\nEl diputat a Congrés i primer candidat a les eleccions Generals Espanyoles per la coalició Esquerra Republicana de Catalunya - Sobiranistes, Xavier Eritja, ha participat avui en un acte organitzat per l’Assemblea Nacional Catalana de les Borges Blanques, la secció de les Garrigues d’Omnium Cultural i l’Ateneu Popular Garriguenc consistent en un debat públic entre totes les formacions polítiques que no van avalar l’aplicació del 155. Entre els nombrosos temes dels quals s’ha debatut, Eritja s’ha mostrat taxatiu a l’hora de definir quina ha de ser la resposta a la sentacia dictada pel Tribunal Suprem el passat 14 d’octubre i ha citat a Oriol Junqueras a l’afirmar que ‘la millor resposta a la sentència és la que ell ens demana sempre: persistir i deixar-los clar que ni ens rendirem ni desapareixerem!’. Pel candidat al Congrés a la demarcació de Lleida, ‘l’estat espanyol ha perpetrat la seva venjança, però no s’adona que ha comès un error històric que li passarà factura. Està degradant el seu propi estat per mantenir la unitat del regne i això no es pot aguantar a la llarga’. Alhora que també ha volgut matisar que ‘no els mou la justícia, sinó la venjança; no busquen una solució, sinó l’escarment; no volen fer política, sinó imposar’. Eritja també s’ha mostrat convençut de que, ara, el camí a seguir de l'independentisme ha de ser ‘el de la mobilització pacífica i la desobediència civil, l’amnistia que permeti alliberar els presos i tornar a la política un conflicte polític i la resolució democràtica del conflicte que ha de passar per l’exercici de l’autodeterminació’. ‘La millor resposta a la sentència és un país dempeus i mobilitzat contra la repressió! La millor resposta a la sentència ha d'arribar des de la democràcia, les urnes i els vots! La millor resposta a la sentència és una victòria independentista el 10 de Novembre!’, ha reblat el republicà.\nSara Bailac anuncia la celebració, per primer cop, d’un acte de campanya electoral dels republicans al centre penitenciari de Ponent Els primers candidats al Congrés i al Senat a la demarcació de Lleida per la coalició Esquerra Republicana de Catalunya, Xavier Eritja i Sara Bailac, juntament amb la resta de persones candidates a ambdues cambres legislatives i diversos càrrecs orgànics i electes de la formació republicana -entre els que destacaven el president de la Diputació, Joan Talarn, i la primera tinent d’alcaldia a la Paeria, Jordina Freixenet- han donat avui el tret de sortida a la campanya electoral en un acte celebrat al Casal Víctor Torres de Lleida. Eritja que ha destacat les singularitats diferencials d’aquesta campanya electoral, que ha vaticinat que serà ‘molt intensa tenint en compte el context polític i social que estem vivint en aquest moment’, ha recordat també que en l’anterior campanya del mes d’abril ‘ens preguntàvem quin Pedro Sánchez ens trobaríem, si el del 155 pactant amb la dreta o el de centre esquerra disposat a emprendre polítiques socials i buscar solucions dialogades’. ‘Ara ja sabem que ens trobarem amb un partit socialista que, lluny de ser una opció d’esquerres, vol arribar a un pacte amb el Partit Popular i Ciutadans, per fer una contrareforma de l’estat que apuntali el règim del 78’, ha continuat. De la mateixa manera que ha afegit que els motius per a aquest canvi de deriva és degut a dos grans temes que pretenen monopolitzar ‘d’una banda, la crisi econòmica que comportarà serioses econòmiques i de l’altra actuar amb més repressió amb el tema català, que els pesa molt encara que no el vulguin debatre’. Pel republicà, davant d’aquest model d’involució democràtica, la resposta de tot el front sobiranista serà ‘més democràcia, més llibertat, més diàleg i més política i justícia social, en definitiva’. ‘Aquest és el model de governança que sempre hem defensat des d’Esquerra Republicana volem ser més forts per a poder liderar aquest front democràtic que plantarà cara i farà evident la crisi involutiva del propi règim polític espanyol’, ha conclòs Eritja.\nDijous, 17.10.2019 20:30h\nEsquerra Republicana de Catalunya s’adhereix a la vaga general d’aquest divendres 18 d’octubre\nEls càrrecs de la formació republicana a la Diputació de Lleida, als consells comarcals i als ajuntaments donen suport als sindicats que han organitzat l’aturada i s’uneixen a la manifestació unitària que tindrà lloc demà, a les 18 hores a la Plaça de Ricard Vinyes Les Federacions Regionals de Lleida i de l’Alt Pirineu i la Federació Comarcal del Solsonès d’Esquerra Republicana de Lleida s’adhereixen a la Vaga General organitzada per divendres 18 d’octubre. Amb aquesta adhesió els republicans volen mostrar el seu rebuig a la sentència del Procés i alhora reivindicar els drets i les llibertats laborals, socials i polítics de la ciutadania del territori. Per aquesta raó, fan una crida a la mobilització pacífica i animen a tothom a participar a la manifestació unitària que tindrà lloc el demà a les sis de la tarda, a la Plaça de Ricard Vinyes. Joan Talarn, president de la Diputació i alcalde de Bellvís, considera que aquesta vaga general no sols ha de servir per reivindicar els drets i llibertats de tota la ciutadania, també per reclamar la llibertat dels presos i preses polítics catalans. ‘Amb aquesta sentència als nostres companys i companyes, l’estat espanyol ha tornat a demostrar que per sobre de les llibertats del poble de Catalunya, la democràcia i el dret a decidir de les persones, prevalen la injustícia i la repressió. Per tant demà, tots els diputats i diputades d’Esquerra ens unirem a la vaga general, per demostrar, també des del carrer i de manera unitària i pacífica, que no ens aturaran per molt que ens amenacin i ens condemnin injustament’, ha assegurat el Talarn que, també ha anunciat que demà s’unirà a les Marxes per la Llibertat en el seu trajecte de Martorell a Barcelona Alcaldes i alcaldesses, regidors i regidores i consellers i conselleres comarcals d’arreu de la demarcació, també donaran suport a la Vaga General de demà. Així doncs, en alguns municipis com Tàrrega, Bellcaire d’Urgell o Puigverd de Lleida, els consistoris romandran oberts amb serveis mínims.\nDimecres, 16.10.2019 20:30h\nBernat Solé: ‘Tenim dret a sentir tristesa i a donar moltes explicacions, però un cop fet, posem-nos a treballar plegats per a tirar el país endavant i guanyem per Catalunya’\nL’alcalde d’Agramunt, diputat i portaveu adjunt del Grup Republicà al Parlament de Catalunya, Bernat Solé, ha participat en la jornada d’avui, des de Tàrrega, a les Marxes per la Llibertat, organitzades per Òmnium Cultural i l’Assemblea Nacional Catalana. Juntament amb ell, també han pres part de la iniciativa les candidates al Senat i al Congrés, Sara Bailac i Inés Granollers, els diputat i diputades provincials, Estefania Rufach, Mercè Carulla i Carles Gibert, un gran nombre de càrrecs electes del món municipal d’Esquerra Republicana de Catalunya i l'Honorable consellera de Salut, Alba Vergés. El republicà ha volgut animar a tots els companys i companyes republicans que en aquestes darreres s’han mobilitzat ‘per fer evident aquesta repressió a la qual estem sotmesos des de fa molts mesos’, alhora que ha afirmat que ‘l’hora és greu i el país està tocat de mort i quan el país està tocat de mort, Esquerra Republicana està tocada de mort perquè sempre hi hem estat’. Així doncs, segons ha manifestat Solé la reacció davant d’aquesta sentència ha de tenir tres fases o reptes ben diferenciats. Així doncs, en la inicial ‘hem d’estar tristos; hem de deixar anar les nostres emocions -que no ens sàpiga greu abraçar-nos i plorar perquè és necessari i útil; hem de consolar als companys i companyes als quals els costa passar aquests moments i hem de ser al seu costat’. Un cop superada aquesta fase, continua el diputat al Parlament, caldrà començar amb les explicacions i tal com relata ‘haurem d’explicar a tothom que les nostres llibertats estan totalment eliminades; que, en aquests moments, tenim un Parlament on no es pot parlar de tot; que tenim alcaldes i alcaldesses imputats; que tenim persones a la presó i que tenim un país sencer que quan vol sortir a manifestar-se se l’acusa de sedició’. De la mateixa manera, segons el republicà també caldrà que el poble de Catalunya s’expliqui que ‘aquells objectius que voldríem a curt termini necessitarem un temps per assolir-los, però que segur que aquest temps ens portarà a la victòria’.\nDimarts, 15.10.2019 20:45h\nCarolina Telechea: ‘Estic plenament convençuda de què amb la reivindicació sostinguda i pacífica dels nostres objectius assolirem la victòria final i la independència de Catalunya’\nMarta Vilalta qualifica la sentència del Tribunal Suprem d'ahir de 'venjança cap a aquells i aquelles que únicament van voler complir amb el mandat democràtic de tots i totes' La diputada al Congrés, Carolina Telechea, acompanyada de la secretaria general adjunta i portaveu nacional d’Esquerra Republicana Marta Vilalta, el president de la Diputació de Lleida, Joan Talarn, el diputat al Parlament de Catalunya i portaveu adjunt del Grup Republicà, Bernat Solé i les candidates a diputada a Corts Generals, Inés Granollers, i a senadora, Sara Bailac, han estat els conductors de l’acte d’homenatge de la formació republicana al president Lluís Companys amb motiu del 79è aniversari del seu assassinat, al Monument del President Màrtir del Tarròs. L’acte ha estat marcat per tota l’actualitat relativa a la sentència dictada ahir pel Tribunal Suprem que castiga amb llargues condemnes els presos polítics pels fets de la tardor de 2017, malgrat la qual Comes s’ha mostrat esperançat i confiat en que ‘al final el poble de Catalunya assolirem el nostre desig d’independència, per que mai cap col·lectiu de persones ha esmerçat tants esforços com ho hem fet els catalans per a ser lliures’. També en aquesta línia, Granollers ha volgut remarcar que ‘avui, malauradament, estem repetint la història que li va tocar viure al president Companys, amb persones preses, represaliades i exiliades per voler expressar els seus valors republicans i democràtics’. Mentre que Bailac, ha volgut asseverar que es fa inevitable fer un paral·lelisme tenint en compte ‘la repressió que vivim ara mateix amb una sentència que és una venjança cap a Calalunya i de la repressió que també pateix el nostre partit que, una vegada més, s’ha volgut escapçar i silenciar’. Per la seva part, el Joan Talarn, ha volgut destacar ‘la determinació de les dones d’Esquerra Republicana com la Carme Forcadell, la Dolors Bassa, la Marta Rovira o la Meritxell Serret per les que tornarem a lluitar, tornarem a sofrir, però també tornarem a vèncer’.\nDivendres, 11.10.2019 19:45h\nFornells: ‘En el marc d’una societat cada cop més envellida, hem d’aprofitar tot el potencial de la tecnologia per donar una major qualitat de vida a les persones grans’.\nLa diputada i presidenta de la comissió de Treball, Afers Socials i Famílies al Parlament de Catalunya i alcaldessa de Vilanova de l’Aguda, Montserrat Fornells, ha participat avui a la conferència de l’EPTA (Assesorament Parlamentari Europeu sobre Tecnologia) que s’ha dut a terme a la seu del Parlament suec a Estocolm. Fornells, que ha intervingut com a representant del Parlament de Catalunya en la conferència Tecnologies en l’atenció de la gent gran, hi ha pogut explicar el gran esforç que s’està fent des de Catalunya ‘per incorporar les noves tecnologies als nostres serveis sanitaris amb l’objectiu d’augmentar la seguretat i l’autonomia de la gent gran, desenvolupant alguns projectes que han estat inclosos en la recopilació dels 25 projectes més influents de la Comissió Europea’. En aquest sentit, ha esmentat el desenvolupament d’un sistema basat en sensors de gas i intel·ligència artificial per tenir cura de la gent gran que és capaç de detectar situacions de risc, com ara el gas, la mala ventilació o l’aliment malmès o un prototip de mitjó intel·ligent que supervisa el moviment mentre es camina, amb l'objectiu de comprovar l'equilibri i ajudar a prevenir caigudes. Per la diputada del grup Republicà aquestes dues solucions són interessants, ja que ‘mostren l’abast diferent dels projectes en proporcionar micro-solucions que tractin un problema específic, com el mitjó que ajuda a prevenir caigudes o proporcionar sistemes de control global que puguin alertar de problemes més amplis’. Alhora que ha afegit que ‘parlem del potencial d’utilitzar la tecnologia per donar una major qualitat de vida a les persones grans, en una societat cada cop més envellida’. ‘Però, estarà àmpliament disponible o beneficiarà desproporcionadament una elit de la població? Quin serà l’impacte ambiental d’aquestes solucions, contribuirà a un futur més sostenible o continuarà carregant a les generacions més joves? Continuem treballant-hi’, ha conclòs Montserrat Fornells.\nDimarts, 1.10.2019 18:45h\nEritja: ‘Fa dos anys, Catalunya va protagonitzar un exercici de sobirania popular, de desobediència civil, de solidaritat i de cohesió ciutadana que va ser totalment exemplar’\nEl republicà recrimina a l’estat espanyol l’ús de la repressió i la violència després de la jornada refrendària de l'1 d'octubre de 2017 i demana diàleg L’encara diputat i membre de la Diputació Permanent del Congrés espanyol, Xavier Eritja, ha volgut recordar avui a les xarxes socials el segon aniversari del referèndum d’autodeterminació de 1 d’octubre, com una jornada en la qual ‘tots vam viure una amalgama d’emocions molt contrastades que anaven des de la por, a la il·lusió o la solidaritat per fer plegats un gran exercici de sobirania popular i un gran exercici de desobediència civil i donar una imatge de gran cohesió de la ciutadania que va ser exemplar’ El polític d’Esquerra Republicana de Catalunya no ha volgut deixar d’expressar el seu desgrat per la resposta d’aquell dia de l’estat espanyol ‘que, lluny d’actuar entrant en un diàleg i d’arribar a uns acords dins el marc democràtic, el que va fer es emprar una repressió i una violència institucional contra l’independentisme català que encara avui estem patint’. Eritja no ha pogut evitar recordar la seva experiència davant les càrregues policials de la jornada del Referèndum de l’1 d’octubre del 2017 i s’ha emocionat a l’explicar que ‘vam saber que la Guàrdia Civil havia fet una càrrega a Soses i que anaven cap a Alcarràs i vaig acudir-hi per tal de donar suport a l’alcalde, els regidors i molts veïns i veïnes que van fer un front per a evitar que entressin a l’Ajuntament; quan totes les vies de negociació semblaven esgotades se’m va ocórrer que una manera d’ajudar era fer ús del meu dret d’aforat, per evitar una intervenció policia que podia haver tingut una repercussió molt més gran’. ‘El nou repte de l’independentisme ha de ser aprofitar aquesta nova campanya de les Eleccions Generals a Corts Espanyoles per a ser més forts a Madrid i fer que la governabilitat de l’estat depengui totalment dels nostres vots.\nDissabte, 28.9.2019 22:30h\nEls republicans Xavier Eritja i Sara Bailac repetiran com a primers candidats al Congrés i al Senat per Lleida a les eleccions a Corts Generals del proper 10N\nEls presos polítics Oriol Junqueras i Raül Romeva tornaran a encapçalar les dues candidatures de la demarcació de Barcelona Tal i com ha ratificat avui el Consell Nacional d’Esquerra Republicana de Catalunya, Xavier Eritja, encara actual diputat com a membre de la diputació permanent del Congrés, repetirà com a primer candidat a la cambra baixa de les Corts Espanyoles; mentre que Sara Bailac encapçalarà la llista al Senat en les eleccions convocades per al proper 10 de novembre. Els candidats i candidates de les Federacions Regionals de Lleida i de l’Alt Pirineu i Aran, i per la federació comarcal del Solsonés han estat els mateixos que ja es van presentar a la mateixa contesa electoral del passat 28 d’abril. Així doncs, l’exdiputada Inés Granollers, Núria Juangran i Sergi Parramon acaben de configurar la llista d’electes al Congrés. Pel que fa al Senat la resta de titulars a les llistes seran els també exsenadors Miquel Caminal i Xavier Castellana. El màxim òrgan directiu del partit republicà també ha acordat que les llistes de la demarcació de Barcelona tornin a estar encapçades per Oriol Junqueras, Gabriel Rufián i Carolina Telechea al Congrés i Raül Romeva, al Senat. La decicisió s’ha pres només uns dies després de que els propis Junqueras i Romeva es mostressin disposats a tornar a encapçalar les llistes, els republicans han ratificat l’aposta. La diputada Montse Bassa tornarà a ser la cap de llista per Girona, alhora que Jordi Salvador ho serà per Tarragona. Un dels pocs canvis en les llistes d'Esquerra Republicana és al número 6 per Barcelona, ocupada en les passades eleccions per l’ara diputat Gerard Gómez del Moral que ha decidit no repetir per motius personals i el seu lloc l’ocuparà Pilar Vallugera. Les candidatures de la formació republicana continuaran essent paritàries, tant al Congrés com al Senat, en totes les demarcacions.


Les Carmelites, 10 anys com a Centre Promotor de l'Esport | ARA Multimèdia\nLes Carmelites, 10 anys com a Centre Promotor de l'Esport\nEscrit per Lirios Silvestre 18 març 2021\nAl llarg d'aquesta setmana els alumnes de les Carmelites han gaudit de l'Aula Ciclista, amb classes teòriques i pràctiques.\nEl col·legi Carmelites compleix 10 anys com a CEPAFE, Centre Promotor de l'Activitat Física i l'Esport, i el president de la Generalitat Ximo Puig ha felicitat el col·legi per aquesta dècada de treball.\nUna publicación compartida de Vedruna Carmelites Alcoi (@carmelitesalcoi)\nA més, com a CEPAFE, les Carmelites participen aquesta setmana en el programa de la Conselleria d'Educació "Esport a l'Escola" amb l'Aula Ciclista. Els alumnes han gaudit tant de sessions teòriques com pràctiques, amb un circuit d'habilitat en bici i un recorregut per la ciutat. Les sessions s'han impartit per monitors especialitzats, i tot el material necessari com les bicis o els cascos s'han facilitat per l'organització de l'activitat.\nLes Carmelites acaben el curs com començaren, "al costat de les famílies"


Campanya per declarar la sardana Patrimoni Cultural Immaterial de la Humanitat | Ràdio Calella Televisió\nCampanya per declarar la sardana Patrimoni Cultural Immaterial de la Humanitat\nLa Confederació Sardanista de Catalunya posarà en marxa en els propers dies una campanya per demanar que es declari la sardana Patrimoni Cultural Immaterial de la Humanitat. Així ho ha anunciat el president de la confederació sardanista, Joaquim Rucabado, durant la seva presència aquest diumenge a l’Aplec Pairal de Catalunya, l’Aplec de Calella.\nDurant una entrevista a Ràdio Calella Televisió, Rucabado ha explicat que aquesta iniciativa reprèn la que es va fer fa 7 anys quan es van recollir signatures per declarar la sardana dansa nacional de Catalunya. Com que la legislació actual no ho permet, la campanya va quedar aturada i ara els sardanistes opten per reactivar-la demanant que aquesta dansa esdevingui Patrimoni Cultural Immaterial de la Humanitat. Segons Joaquim Rucabado, fa un any que van començar a treballar internament tot i que ara es farà difusió i sensibilització pública a través dels aplecs que se celebren arreu del país. Rucabado recalca que ara és un moment d’impàs: “Des de fa un any estem treballant aquest tema tot i que ara es comença a fer públic, a fer difusió. Li agraïm a Calella que hagin posat la pancarta. D’aquí a pocs dies farem pública la campanya de conscienciació. Farem campanya també per recollir fons perquè serà un procés llarg i costós”.\nJoaquim Rucabado ha agraït la presència del president Puigdemont a l’Aplec de Calella i especialment el text que ha escrit per tal de ser llegit el proper 18 de juny, Dia Universal de la Sardana. Segons ell, l’actual Govern de la Generalitat aposta d’una manera decidida per la cultura popular i en especial per la sardana.\nPer la seva banda, el president de l‘Agrupació Sardanista de Calella, Ramon Pedemonte, ha fet un balanç positiu de l’aplec d’enguany posant de relleu, d’una banda, la visita del president Puigdemont en un moment històric pel país, i de l’altra, els 90 anys de l’aplec degà de Catalunya: “Potser per ser els 90 anys hi ha hagut més gent. A més, hem regalat el got serigrafiat amb els 90 anys, potser això ha cridat més l’atenció”.\nRamon Pedemonte ha recordat que aquest ha estat el seu últim aplec com a president dels sardanistes ja que a la propera Junta de l’Agrupació Sardanista presentarà la seva dimissió per donar pas a altres persones. Tot i això, continuarà vinculat activament amb l’Aplec.\nPer la seva banda, l’alcaldessa de Calella també ha recordat el moment històric en què s’ha produït la visita de Puigdemont. Segons Montserrat Candini, s’ha tancat el cercle als 90 anys de l’Aplec amb la visita de Puigdemont i els 61 anys d’existència de l’Agrupació Sardanista de Calella. Candini parla dels valors d’agermanament de la sardana: “L’expressió màxima de la cultural popular mitjançant quelcom dels elements de la sardana, i com deia el president Puigdemont, agafant-nos les mans, sense mirar qui te l’agafa, sinó que tots plegats tirem endavant. Jo ho he viscut de manera especial i com un moment excepcional”.\nPel que fa a les properes activitats, l’Agrupació Sardanista de Calella ha programat per al 18 de juny, Dia Universal de la Sardana, una audició al passeig Manuel Puigvert amb la Cobla Principal de Cassà.\nSegüent Obre el període de matriculació a l’Escola Bressol Municipal El Carrilet\nAnterior Taller de memòria nivell I\nGestaigua dona per resolt el trencament de la canonada d’ahir\nICV porta al Ple la retirada de les multes de la càmera del carrer Sant Joan


Esclopet num. 2 by Escola Avià - Issuu\nL’ESCLOPET La revista de cicle mitjà ESPORTS\nQuè us ha semblat la primera\nConeixeu en Kilian Jornet?\nRevista? Us ha agradat?\nSabeu com va la classificació del futbol?\nEn aquesta segona revista hi trobareu un munt de coses.\nDoncs el grup dels esports us en parlarà.\nENTREVISTA Si voleu saber més coses de la directora de la nostra escola, no us perdeu l’entrevista a la Teresa Casals. REPORTATGE Sabeu que ha passat a les Islas del Hierro? Doncs el grup de reportatge us ho explica! Tampoc us perdeu el conte, les poesies i les endevinalles, la recepta de crepes de xocolata, la descripció de l’ornitorrinc, les notícies i els jocs! Hem realitzat la portada i la maquetació el Jofre Santmartí, el Jordi Boixadera, la Sara Tubau, la Marta Freixa, la Sira Tort i la Laia Capdevila.\nNotícies FEM LA CASTANYADA A L’ESCOLA El divendres 28 d’octubre vam celebrar la castanyada a l’escola. Aquest dia va ploure molt i no es va poder fer la representació de Cicle Inicial i d’Educació Infantil, però si que ens vam menjar les castanyes. Finalment la representació es va fer el dia 11 de novembre que feia molt sol, i tots ens ho vam passar molt bé.\nLES PLUGES PORTEN MOLTS POBLEMES ARREU Les fortes pluges d’aquest mes de novembre han provocat molts accidents. Al Bages hi van haver moltes esllavissades, a Barcelona es va haver de desallotjar un edifici per un esvoranc al carrer de prop de 20 metres i al Regne Unit i va haver un accident amb 34 cotxes implicats.\n“MARS 500” Els sis astronautes,que han participat en l’experiment “mars 500” ja han sortit de la càpsula, on s'han passat més de 500 dies tancats per simular una expedició al planeta Mart. Els periodistes que hem redactat aquestes notícies som la Judith Gonfaus, la Jana Hernández, el Pol Gabarrós, la Gemma Colom, el Joan Canudas i la Maria Candàliga.\nEsports KILIAN JORNET De petit va viure al Refugi Cap de Rec a la Cerdanya. Es un dels millors corredors de muntanya o skyrunners. Té 24 anys. L’any passat va creuar els 850km dels Pirineus en uns 8 dies.\nVista aèria dels Pirineus\nClassificació de futbol El dissabte 12 de novembre els Benjamins vam jugar contra el Casserres. I vam quedar 14 a 2, a favor nostre. El mateix dia, els benjamins del Berga van jugar contra el Sagrada Família i van quedar 4 a 2 a favor del Berga. Aquesta pàgina dels esports l’hem realitzada la Yessika Pedregosa, el Jordi Solé, la Judit Manuel, l’Arnau Soler, l’Alba Ribera i l’Anna Pujals\nEntrevista ENTREVISTA A LA “DIRE”, LA TERESA CASALS Aquesta setmana entrevistarem la nostra directora per conèixer més coses d’ella.\n- (Josep Alique) Com es diu? On va néixer? Em dic Teresa i vaig néixer a la Colònia de Cal Marçal (Puig – reig). - (Aina Riera) Quants anys fa que treballa? I a l’escola? Fa 31 anys que treballo. I a l’escola 26 anys. Vaig arribar el mateix any que la Seve, l’Agnès i la Dolors Simón - (Jennifer Rodríguez) Sempre ha fet de directora? Doncs no, no he fet sempre de directora. Durant molts anys vaig fer de mestre d’Educació Infantil. - (Martí Soler) Quina feina li agrada més: fer de directora o tenir un curs? Per què? M’agrada tot, però potser m’agrada més tenir un curs i estar a la classe. Tot i que com que ja fa molts anys que faig de directora ara ja sé com va la feina. - (Júlia Solé ) Què li agrada més viure en un poble o en una ciutat ? Per què? M’agrada més viure en un poble perquè el paisatge és més bonic, hi ha molta tranquilitat, els veïns ens coneixem tots i els nens poden sortir a jugar al carrer. NENS: - Moltes gràcies per haver-nos dedicat una estona del seu temps. Els periodistes que hem fet aquesta entrevista hem estat el Josep Alique, l’Aina Riera, la Jennifer Rodríguez, el Martí Soler i la Júlia Solé.\nConte L’ESCOLA ENCANTADA\ni havia una vegada una\nescola que es deia Santa Maria d’Avià. Hi havia 26 mestres i 300 nens. Les mestres desapareixen de mica en mica i els nens es preocupaven. Un dia els nens van anar a buscar gormanderies a l’escola.\nCom que era Halloween van aparèixer un esquelet, dues bruixes, fantasmes i carbasses i es van espantar moltíssim. Es veu que aquell pilot de monstres eren les mestres disfressades i tots van riure molt. Aquest conte l’hem realitzat el Jordi Prat, la Maria Fernanda Marín, l’Eric Palau, la Berta Navarrete, la Tere Vladutu i la Clàudia Pastor.\nNaturalesa L’ORNITORRINC QUIN TIPUS D’ANIMAL ÉS? L’ornitorrinc és un mamífer semiaquàtic. És un animal amb bec d’ànec, cua de castor, potes amb membranes entre els dits, urpes i pèl. És de la mida del conill. Els mascles tenen un esperó verinós a cada pota del darrere. ON VIU? L’ornitorinc construeix el seu cau prop d’un curs d’aigua sota les arrels d’un arbre. Viu sobretot a Austràlia principalment a l’illa de Tasmània. QUÈ MENJA? L’alimentació de l’ornitorrinc consisteix en plantes que creixen al fons de l’aigua, cucs, capgrossos, gambes, petits peixos...\nCURIOSITATS: Son animals monotremes que vol dir que ponen ous i que alleten a les cries.\nEls reporters que hem fet aquesta descripció sóm el Víctor Gucemas, el Fran Martín, la Zaira Plaza, la Marwa el Badaoui, el Sergi Espinosa i l’Anna Mas.\nReceptes CREPS DE XOCOLATA (Amb Thermomix) INGREDIENTS (per 6 persones) - 250 grams de farina - 500 grams de llet - 2 ous - 1 cullerada d’oli - Una mica de sal - Mantega i xocolata\nMans netes i comencem!\nPREPARACIÓ: Posem tots els ingredients al vas, i programem 15 segons a velocitat 3. Ho deixem reposar 30 minuts com a mínim. Ja tenim la massa . Untem la paella (especial per fer creps) amb mantega. La deixem escalfar fins que surti fum. Agafem un cullerot de la massa i l’escampem damunt la paella (amb l’ajudà d’una espàtula de fusta.) Quan ja la veiem feta li donarem la volta. Tot seguit posarem la xocolata escampada per damunt . Finalment doblegarem la crep per la meitat, i després la tornarem a doblegar . Ens quedarà una crep boníssima en forma de triangle. I... ja està a punt per menjar! Aquesta recepta ha estat elaborada per: Carla Riera, Aina Monné, Pere López de Vinuesa, Èric Tomàs, Marina Santmartí i Ioana Jitari.\nReportatge El Hierro: naixerà una nova illa? Les Illes Canàries són una de les quinze comunitats autònomes d’Espanya. És un arxipèlag format per set illes volcàniques. Si treiessim l’aigua del mar veuriem uns volcans de més de 5.000 metres de fundària.\nA l’Illa de Hierro hi ha hagut més de 8.000 terratrèmols des del juliol passat. A poca distància de la costa ha sortit un volcà submarí. A vegades provoca com una mena de gèiser de molta alçada a la superfície del mar. La Restinga és el poble que hi ha a la platja. La gent viu del turisme que practica el submarinisme. Fa uns quatre mesos que està prohibit perquè és molt perillós. Això perjudica molt als habitants de la Restinga.\nAquest reportatge l’hem realitzat la Carla Escribano, l’Eloi Guixé, l’Èric Monell, el Chhaturam Montalban i la Carla Morales.\nPoesia i endevinalles ENDEVINALLES Soc molt intel·ligent i em consulta tota la gent. Qui sóc?\nServeixo per passejar, per jugar al pati i estic net. Qui sóc?\nPOESIES És la llum del dia, els estels fan poesia, i la lluna s’aixeca amb alegria, ara ja és fosc, i el conte ja s’ha fos. Tanca amb pany i clau que la nit és fosca. No deixis entrar ni mosquit ni mosca. Si fos el mosquit, quin brunzit! Ai, quina picada, i quin neguit! Aquestes endevinalles i poesies les hem fet la Laura Baraut, la Flora Hernández, l’Aleix Galvez, el Pol Minovas, l’Esteve Corominas, i la Maria Gorriz.\nJocs ANIMEU-VOS A FER AQUESTS JOCS!\nVERITAT O MENTIDA? Quines d’aquestes coses són veritat i quines són mentida? 1- Un ximpanzé mascle adult és tres o quatre vegades més fort que una persona de les mateixes dimensions i el mateix pes. 2- El cap d’una comunitat de ximpanzés és una femella. 3- Quan un ximpanzé vol una cosa, fa morros. 4- De vegades als ximpanzés els agrada menjar terra salada. 5- Un ximpanzé adult es pot menjar cinquanta plàtans d’una tirada. 6- Una cria de ximpanzé sap córrer tan bon punt ha nascut. 7- Un ximpanzé adult es fa cada nit un niu nou per dormir. Aquest apartat dels jocs l’hem fet la Neus Santmartí, el Nil Ferrés, la Núria Beringues, el Janel Batalla i la Júlia Bascompte.\nEsclopet num. 2\nLa revista de cicle mitjà de l'escola d'Avià.


Serveis al corredor/a – 99a Jean Bouin\nPàgina inicial/Serveis al corredor/a\nServeis al corredor/aDavid2022-04-25T11:36:01+02:00\nServeis al corredor/a – Cursa Open / federats i escolars\nFira del corredor · Lliurament de dorsals i xips.\nRecollida de dorsals i xips oficials, Samarreta Tècnica Mizuno (Cursa Open) i bossa d’obsequis dels col·laboradors als titulars propietaris de la inscripció.\nPer a recollir dorsals i xips els titulars de la inscripció amb el DNI o bé amb autorització del titular, valgui fotocòpia amb DNI amb signatura de conformitat i comprovant d’inscripció, o amb el mòbil portant els documents necessaris.\nPer recollir el dorsal s’ha de reservar dia i franja horària (divendres de 10 a 15h), (divendres de 15 a 20h), (dissabte de 10 a 15h) i (dissabte de 15 a 20h).\nUbicació: PALAU 7 – Victòria Eugènia, Plaça de Puig i Cadafalch. Montjuic.\nHorari: Divendres 25 de novembre (10h-20h) – dissabte 26 novembre (10h-20h).\nDissabte 26 a partir de les 18:30h ja no es gestionarà cap tipus d’incidència o modificació en les inscripcions així com noves altes a la cursa.\nFederats i Escolars individuals: en horari habitual.\nFederats i Escolars grupals: en horari habitual. Caldrà que els responsables de grups comuniquin a zonavipevents@zonavipevents.com l’horari exacte el qual passaran a recollir els dorsals.\nHi haurà la possibilitat de recollida de dorsal el mateix Diumenge 27 de novembre sempre que s’avisi anteriorment, exclusivament per a grups d’Escolars i Federats, de 8:00h a 10:30h al Pavelló d’Itàlia Z6. Tanmateix, serà imprescindible que ho comuniquin a l’organització a través de zonavipevents@zonavipevents.com.\nL’Aepsad (agència espanyola de protecció de la salut a l’esport), col·locarà un taulell al costat del lliurament de dorsals d’informació sobre el dopatge (10-18 divendres i dissabte). Segueix-nos al Facebook.\nAcosta’t al nostre estand durant la fira i podràs participar en el sorteig de material promocional durant la mateixa, encertant preguntes sobre aquest fulletó.\nCursa OPEN 10k i Cursa 5k\nDivendres 25 de novembre de 10.00 a 20.00 hores\nDissabte 26 de novembre de 10.00 a 20.00 hores\nPer a recollir: imprescindible DNI o Passaport i el comprovant d’inscripció, per a recollir el dorsal d’altres atletes participants portar fotocòpia del DNI del titular i el comprovant d’inscripció. o amb el mòbil portant els documents necessaris.\nAparcament lliure a la zona de Montjuïc, el mateix dia de la cursa es recomana l’ús de transport públic.\nGuarda-roba curses escolars i open 10k, diumenge 27 de novembre\nS’instal·larà al PALAU 7 – Victòria Eugènia, Plaça de Puig i Cadafalch. Montjuic. Es prega arribar a primera hora, ja que per logística i seguretat de Fira BCN, no es permetrà deixar passar a tothom alhora, es faran torns d’entrada. L’horari serà de 7:00h fins les 12:00h i Escolars/Federats fins les 14:00h.\nGuarda-roba open 5k, diumenge 27 de novembre\nCamions situats a les Torres Venecianes de Plaça Espanya de 7:00h a 7:45h. A les 7:45h els camions guarda-roba sortiran cap a la meta situada a l’Arc de Triomf.\nAvituallament de begudes a la zona d’arribada Font de Buïgas i al Km. 5 del recorregut de la Cursa Open (10k). Davant de l’Estació de França (Av. Marquès de l’Argentera). Un cop passada la zona de meta es disposarà una zona d’avituallament d’ aigua i Coca-Cola o Aquarius a la Font Màgica.\nPassada la línia de Meta (Arc de Triomf).\n* Amb el preu de la inscripció de Cursa OPEN 10K i Cursa OPEN 5K es lliurarà samarreta tècnica Mizuno, disseny edició d’enguany.\nEn cas que alguna escola o club necessiti allotjar-se a Barcelona, podeu consultar els preus de l’alberg Pere Tarrés descarregant-vos aquest arxiu.\nPer a tots els participants de la 99ª Jean Bouin 2022.\nVols venir a la Jean Bouin amb tren?\nT’entregarem un Tiquet de RENFE gratuït a la Fira del Corredor, juntament amb el dorsal i la samarreta.\nVàlid per un bitllet d’anada i tornada fins a Barcelona. Origen vàlid des de qualsevol estació del servei de rodalia de Barcelona amb venda a taquilles. Vàlid exclusivament el dia 27 de novembre de 2022 fins a les 09:00h. Aquest tiquet per si mateix no és vàlid com a títol de transport.\nPer només els participants de la Cursa 5k. Tiquet de TMB.\nSi ets participant de la Cursa de 5K, que finalitza a Arc de Triomf, i vols tornar a Montjuic (Sants) amb TMB.\nTiquet de TMB gratuït que t’entregarem al camió guarda-roba situat a la meta d’Arc de Triomf.\nConsulta el plànol de Rodalies de Catalunya


Audiòfon - Soler Centre Visual Manresa\nA Soler Centre Visual som un centre auditiu a Manresa especialitzat en oferir solucions a problemes auditius.\nL’audiòfon és una pròtesi auditiva externa que capta, a través d’un micròfon, els sons de la parla i de l’entorn, per a processar-los i amplificar-los. A fi d’emetre’ls de tal manera que puguin ser percebuts millor per la persona que els porta, ajustant-se a la seva pèrdua auditiva.\nAvui dia, gràcies als avanços tecnològics i tots els estudis clínics, som capaços d’oferir una gran varietat de dispositius per adaptar-se tant a les necessitats de cada persona com a les preferències personal.\nEscoltar-hi bé és una part fonamental per a poder gaudir de les relacions entre l’entorn, les persones… per aquesta raó l’adaptació dels audiòfons ha de ser supervisada i duta a terme per professionals.\nEls nostres professionals s’encarregaran d’aconseguir oferir-li una agudesa auditiva òptima i una comoditat inigualable, tenint en compte també l’estil de vida, les preferències estètiques i altres preocupacions.


Esdevenir líder - aula d'economia i empresa\nPosted on 22/05/2019 20/05/2019 Author Estudis d'Empresa 0\nUs heu fixat que els fills caminen i parlen com ho fan els seus pares? O que els polítics utilitzen els mateixos gestos, i fins i tot paraules i frases similars, que la persona que lidera el partit? Quan Johan Cruyff va fitxar com a futbolista del Barça, a la dècada dels anys 70 del segle passat, jugadors com Carles Reixach o Marcial Pina van adoptar la seva peculiar forma de centrar des de l’esquerra amb l’exterior del peu dret.\nUn cas especialment emblemàtic és el del futbolista de Tenerife, Pedro Rodríguez – Pedro. Abans de coincidir amb Leo Messi al primer equip del Barça havia jugat amb el filial 37 partits a Segona B i només havia marcat 3 gols. La temporada següent, ja jugador de primera divisió, va aconseguir la gens menyspreable xifra de 23 gols en 51 partits, un ampli percentatge dels quals fets amb la cama esquerra -tot i ser dretà-, que casualment és la cama “bona” del crac argentí, al qual sens dubte admira.\n“Clonar” la manera de ser de les persones de referència a les quals s’admira és una habilitat innata de l’ésser humà i una meravellosa estratègia d’aprenentatge inconscient.\nPorto des de 1999 investigant el tema i he conclòs que hi ha nou ítems de personalitat susceptibles de ser apresos en un entrenament que requereix, sens dubte, un esforç, però un esforç assequible al comú dels mortals: 1. Tenir un bon autoconcepte 2. Ser optimista 3. Gaudir d’una bona gestió emocional 4. Ser perseverant 5. Ser extravertit 6. Ser empàtic 7. Tenir iniciativa 8. Ser pacient 9. I ser agraït.\nDr. Joaquim Valls Morató, Professor col·laborador dels estudis d’Administració i Direcció d’Empreses-ADE del Campus Manresa de la UVIC-UCC.\nCategory: Articles d'opinió Tag: ADE, talent, UManresa Leave a comment\nPrevious PostLa importància de les ciutats


El primer secretari del PSC, Miquel Iceta, ha dit davant les crítiques pel acord del PSC i JxCat a la Diputació de Barcelona que l'ideal hauria estat un acord a tres, però que només era possible un a dos amb JxCat, i ha asseverat que a la Diputació "no es farà la independència".\nEn una entrevista a TV3 aquest dilluns 8 de juliol ha sostingut que mentre els socialistes han pactat en altres municipis amb ERC, a l'Ajuntament de Barcelona es va descartar perquè Ernest Maragall volia la independència: "A la Diputació no es farà la independència ia Barcelona es volia posar la ciutat al servei d'un projecte sobiranista ".\nA més ha lamentat els retrets d'ERC: "Esquerra ha obtingut tres presidències de diputacions, és lògic que no tingui quatre i que el PSC pugui tenir una, perquè és qui ha guanyat a la província de Barcelona".\nHa dit que entén que els pugui fer mal no tenir la presidència, com als socialistes els va suposar un disgust no governar a l'Ajuntament de Tarragona tot i ser la força més votada, però els ha retret les crítiques: "A nosaltres ens fa mal, però no tant com per dir que s'acaba el món ".\nA més, ha assegurat que no pot entendre que si ERC pacta amb el PSC en alguns ajuntaments, critiqui JxCat per fer-ho en la Diputació.\nSobre les declaracions del conseller Damià Calvet (JxCat) en què emplaça ERC a realitzar una proposta per no pactar amb "partits del 155", ha dit que confia que el pacte a la Diputació entre PSC i JxCat es mantingui, perquè hi ha un acord signat i un compromís, en les seves paraules.\nHa afegit que entén que Calvet li demani a ERC propostes, però ha confiat que el pacte es compleixi, i ha advertit que la proposta de repensar els pactes suposaria "desfer 40 acords d'alcaldia a nivell local".\n"Espero que no es trenquin els pactes. S'ha criticat la judicialització de la política i ara es condiciona per decisions judicials?" ha seguit Iceta, que ha defensat pactes transversals en els ajuntaments.\nA més, ha dit que exigir des de Barcelona el que han de fer els municipis no té sentit: "Per què fem eleccions municipals? M'estranya que des de Barcelona es decideixi què s'ha de fer en cada lloc. Qualsevol ingerència traeix l'esperit de les eleccions municipals ".\nSobre si ha rebut retrets del PSOE per pactar en alguns municipis amb independentistes, ho ha descartat, i ha dit que són respectuosos amb les decisions preses.\nHa dit que la investidura del Govern encara no està tancada però que "queda una eternitat", ha defensat que necessita temps i preguntat sobre si es planteja ser ministre ha apuntat que no el té al cap però que no descarta coses que no li han proposat.\n"Ara tinc obligacions en la política catalana i m'agradaria consolidar-les" i preguntat sobre si es presentarà a candidat a la presidència de la Generalitat, ha dit que està disposat però que és el congrés del partit qui ho ha de decidir.\nAtacs creuats pel pacte de PSC i JxCAT a la Diputació de Barcelona


Montcada i Reixac agilitza els procediments administratius amb eFACT i eNOTUM – Consorci AOC\nMontcada i Reixac agilitza els procediments administratius amb eFACT i eNOTUM\nEl Consorci Administració Oberta de Catalunya i l’ajuntament de Montcada i Reixac han signat dos convenis de col·laboració que estableixen la posada en marxa de l’eFACT i l’eNOTUM, dues plataformes virtuals que agilitzaran els procediments administratius i la tramitació de factures amb l’Administració.\nAmb l’adhesió a l’eFACT, la plataforma d’emissió i recepció de factures electròniques del Consorci AOC, els proveïdors de l’Ajuntament de Montcada i Reixac podran emetre factures electròniques i consultar l’estat de les mateixes. Una vegada emeses les factures, el Consistori s’encarregarà del seu registre. L’l’eFACT es basa en un model que simplifica les relacions entre administració i proveïdor en els processos de facturació. La plataforma d’emissió i recepció de factures del Consorci AOC ofereix la possibilitat de treballar amb les plataformes existents. D’aquesta manera es garanteix el principi de neutralitat tecnològica perquè ni emissors ni receptors es veuen sotmesos a cap imposició tecnològica i/o organitzativa.\nPel que fa a l’eNOTUM, es tracta d’una plataforma adreçada als ciutadans i a les empreses del municipi a través de la qual el Consistori podrà realitzar notificacions de procediments administratius com ara resolucions, decrets o multes de trànsit per mitjans electrònics. La seva aplicació més immediata serà per a la tramitació dels processos engegats per la DGT, on es preveu agilitzar el procés de notificació al voltant d’uns 5 dies. Per rebre les notificacions per mitjà electrònic els ciutadans i ciutadanes han d’acceptar aquest sistema per cadascun dels tràmits, autoritzant la notificació i especificant una adreça electrònica on rebre-les.


Revelen qui hi ha darrere Tsunami Democràtic\n'Le Figaro' «esbrina» qui hi ha al capdavant de Tsunami Democràtic\nUn reportatge en profunditat del mitjà francès apunta que Carles Puigdemont podria estar comandant les accions del grup\nper Andreu Varea dijous, 17 d’octubre 2019 - 08:57h\nEl Tsunami Democràtic arrasa a xarxes socials | Twitter\nArran les manifestacions i les protestes violentes a Catalunya per la sentència del Suprem, els mitjans de comunicació i l'opinió pública es pregunten qui hi ha al capdavant de Tsunami Democràtic. El diari francès 'Le Figaro', en un reportatge, interpretant el moviment com a «el misteriós grup que dirigeix les accions a Catalunya», considera que el seu origen va tenir lloc en una reunió a Ginebra entre entitats i partits independentistes amb l'expresident Carles Puigdemont.\nLa teoria no és infundada. Recorden com, després d'aparèixer el primer tuit del compte el passat 2 de setembre («recuperem la iniciativa. Amb la no-violència i la desobediència civil com a eines, avancem-nos a la sentència»), els principals líders independentistes van començar a fer-se'n ressò retuitant-lo. Paral·lelament, el mitjà gal explica que qui podria comandar les accions del 'tsunami' és el mateix Puigdemont, ja que va declarar l'any 2017: «Cap consell de ministres i cap tribunal desacreditat suspendrà la democràcia a Catalunya. Després del tsunami de les denúncies vindrà un tsunami democràtic. Malgrat les amenaces votarem i ho farem amb entusiasme».\nEl ministeri de l'Interior declara no saber qui comanda el grup\nLe Figaro conclou que el govern de Sánchez està desconcertat per la capacitat i força que ha demostrat tenir la doctrina, amb una mobilització massiva sense posar en dubte què, com i quan es fan. Ara bé, l'article aporta també la hipòtesi, estranya, que l'Executiu espanyol encara no sàpiga —tal com va declarar Grande-Marlaska— qui hi ha darrere el moviment independentista però, alhora, assenyalen que sorprèn perquè aquest havia estat anunciat nombroses vegades anteriorment.\nUrgent: La decisió de Sánchez d'aquest matí davant la violència d'ahir\n❗ IMPORTANTS NOVETATS sobre el menor atropellat pels Mossos a TGN\nTribunal Suprem Govern Espanyol 1-O Govern Català\nJo estig convencut que al derrera del tsunami hi ha el deu de Baga ?????\nAhí que llestos que son tots plegats Fàstic imareix\nSeguim amb mes mentides! Catalunya diari s.està lluint aquets dies, redere d.aquesta empresa hi ha un feixista que vol ficar al cap el que ell pensa!!! No us cregueu res, aquest diari feixista no mereix portar el nom de Catalunya, els verdaders origens de tot el radicalisme estàn al sofa de cada català que després de la sentencia es van aixecar indignats, feu.vos-ho mirar\nAixò només són suposicions, no sembla que tinguin cap fonament.\nOstres!!! Puigdemont!!!??no fotis... ni ho sositava ningú.... ell esta darrere de Tot ..fins i tot del que diu ara el "nou" "honorable presient de Catalunya.....\nComo les jode la verdad. Puigdemont entrará muy pronto con sus amiguitos a jugar a las cartas en prisión. Y se llevará con el al imbecil de Torras\nMentida cochina, tsunami és la gent del poble que s organitza